พาณิชย์ เดินเกมเร็ว ทุ่ม1.5พันล้านนำเข้าน้ำมันปาล์ม5หมื่นตัน
นางจินตนา ชัยยวรรณาการ ประธานคณะกรรมการองค์การคลังสินค้า (บอร์ด อคส.) เปิดเผยว่า หลังจาก อคส.ได้รับการมอบหมายจาก พล.อ.ฉัตรชัย สาริกัลยะ รมว.พาณิชย์ นำเข้าน้ำมันปาล์มดิบเพื่อจัดสรรให้กับบริษัทผลิตน้ำมันปาล์มบรรจุขวดในการบริโภคนั้น อคส.อยู่ระหว่างการเชิญชวนผู้ค้าน้ำมันปาล์มในประเทศมาเลเซียและอินโดนีเซีย เสนอราคาขายมายัง อคส. และทำการต่อรอง เพื่อให้ได้ข้อสรุปก่อนการประชุมคณะกรรมการนโยบายปาล์มน้ำมัน ที่มี รมว.พาณิชย์ เป็นประธาน พิจารณาเห็นชอบในวันที่ 19 ม.ค.นี้ และจะขอมติที่ประชุมคณะรัฐมนตรี (ครม.) ในวันที่ 20 ม.ค. ต่อไป,สำหรับการนำเข้าน้ำมันปาล์มดิบ 40,000-50,000 ตัน เพื่อแก้ไขสถานการณ์ปริมาณน้ำมันปาล์มดิบตรึงตัว คาดว่าจะใช้งบประมาณในการนำเข้า 1,500 ล้านบาท และกรอบเวลาดำเนินการ 20 วัน หรือไม่เกินต้นเดือน ก.พ. สามารถบรรจุขวดน้ำมันปาล์มเพื่อการบริโภคเพียงพอ 1-2 เดือน ก่อนที่ผลผลิตปาล์มฤดูกาลใหม่จะทยอยออกมา,ตอนนี้เรากำลังเจรจาในเรื่องราคาและเงื่อนไขการนำเข้า รวมทั้งมาตรการดูแลเกษตรกรไม่ให้ได้รับผลกระทบจากการนำเข้าน้ำมันปาล์มดิบ จึงได้ตั้งเงื่อนไขให้โรงกลั่นที่ได้รับการจัดสรรน้ำมันปาล์มดิบนำเข้าจาก อคส.จะต้องรับซื้อผลปาล์มดิบจากเกษตรกรในสัดส่วนไม่ต่ำกว่ากิโลกรัมละ 5 บาท เชื่อว่าจะไม่กระทบต่อภาคเกษตรกรแน่นอน ส่วนเอกชนแสดงความสนใจเข้าร่วมโครงการแล้ว 10 ราย ที่จะทำน้ำมันปาล์มบรรจุขวดขาย ส่วนราคานำเข้าไม่น่ามีปัญหา เพราะสามารถทำน้ำมันปาล์มบรรจุขวดราคาไม่เกิน 42 บาท ไม่เกินราคาเพดานที่กระทรวงพาณิชย์กำหนด.
การนำเข้าน้ำมันปาล์มดิบ 40,000-50,000 ตัน เพื่อแก้ไขสถานการณ์ปริมาณน้ำมันปาล์มดิบตรึงตัว คาดว่าจะใช้งบประมาณในการนำเข้า 1,500 ล้านบาท และกรอบเวลาดำเนินการ 20 วัน หรือไม่เกินต้นเดือน ก.พ.สามารถบรรจุขวดน้ำมันปาล์มเพื่อการบริโภค
จินตนา ชัยยวรรณาการ,บอร์ด อคส.,นำเข้า,น้ำมันปาล์ม,จัดสรร,บรรจุขวด,มาเลเซีย,อินโดนีเซีย,น้ำมันปาล์มดิบ